b"\n_START_ARTICLE_\nUnibersidad ng California, San Francisco\n_START_PARAGRAPH_\nAng Unibersidad ng California, San Francisco (Ingles: University of California, San Francisco o UCSF ) ay isang pampublikong unibersidad sa pananaliksik sa San Francisco, California, Estados Unidos.  Ito ay bahagi ng sistemang Unibersidad ng California at ganap na nakatuon sa agham sa kalusugan. Ito ay isang pangunahing sentro sa pananaliksik sa medisina at biyolohiya, gayundin sa pagtuturo nito.     _NEWLINE_Ang UCSF ay itinatag bilang Toland Medical College noong 1864, at noong 1873 ay naging kaanib ng Unibersidad ng California.  Orihinal na kaanib sa kampus ng Berkeley, unti-unting nahiwalay ang UCSF noong dekada '50s nang simulan ng unibersidad ang pagrestruktura nito bilang sistema.     Siyam na nagwagi ng premyong Nobel ang konektado sa unibersidad bilang guro o mananaliksik."